## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 14/2009 (2.2.2009.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

312

Na osnovi članka 131., a u svezi s člankom 132. Zakona o obveznom zdravstvenom osiguranju (»Narodne novine« broj 150/08.) i članka 19. Statuta Hrvatskog zavoda za zdravstveno osiguranje (»Narodne novine« broj 16/02., 24/02. i 58/03.) Upravno vijeće Hrvatskog zavoda za zdravstveno osiguranje na 1. sjednici održanoj 27. siječnja 2009. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora, donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 142/06., 143/06., 11/07., 41/07., 96/07., 117/07., 119/07., 130/07., 134/07., 34/08., 45/08., 85/08., 90/08., 133/08., 2/09. i 7/09.) u članku 41. u:

– Tablici 2.a – Vrijednost boda za specijalističko-konzilijarnu zdravstvenu zaštitu u izvanbolničkim zdravstvernim ustanovama/specijalističkim ordinacijama i bolničkim zdravstvenim ustanovma, dnevni smještaj i dobrovoljno davalaštvo krvi iza rednog broja 2.3. dodaje se redni broj 2.4 sa sljedećim podacima:

»

|  |  |  |  |
| --- | --- | --- | --- |
| 2.4. | Smještaj i prehrana jednog roditelja uz dijete |  | 165,00 |

«

Članak 2.

Članci 43. 43.a, 43.b i 43.c mijenjaju se i glase:

»Članak 43.

U skladu s Tablicom 1.a iz članka 41. ove Odluke doktori medicine ugovoreni u djelatnosti opće/obiteljske medicine osnovom ugovora sa Zavodom ostvaruju fiksni godišnji iznos sredstava po timu koji se sastoji od godišnjeg iznosa:

– prema broju opredijeljenih osiguranih osoba (stupac 3)

– za uredno izvršavanje ugovora (stupac 4)

– za provođenje preventivnih pregleda/programa (stupac 5)

– naknade za administrativne poslove (stupac 6).

Doktori medicine ugovoreni u djelatnosti opće/obiteljske medcine u odnosu na godišnji obračunski iznos (stupac 2) mogu dodatno ostvariti:

– do 10% iznosa prema računima ispostavljenim za dijagnostičko terapijske postupke utvrđene u članku 41. ove Odluke u Tablici 1.g. (stupac 8)

– 5% iznosa za rad ustrojem po načelu grupne prakse (stupac 9).

Iznimno od stavka 2. podstavka 1. ovog članka doktorima medicine u zdravstvenim ustanovama i privatnim zdravstvenim radnicima ugovorenim u djelatnosti opće/obiteljske medicine, koji provode primarnu zdravstvenu zaštitu u ordinacijama koje se nalaze u domovima umirovljenika, odnosno u ustanovama socijalne skrbi, standardni iznos za plaćanje po DTP-u utvrđen u stupcu 8. Tablice 1. a iz članka 41. ove Odluke može biti uvećan u skladu s posebnom odlukom Upravnog vijeća Zavoda.

Članak 43.a

U skladu s Tablicom 1.a iz članka 41. ove Odluke doktori medicine ugovoreni u djelatnosti zdravstvene zaštite predškolske djece osnovom ugovora sa Zavodom ostvaruju fiksni godišnji iznos sredstava po timu koji se sastoji od:

- godišnjeg obračunskog iznosa (stupac 2)

Doktori medicine ugovoreni u djelatnosti zdravstvene zaštite predškolske djece u odnosu na godišnji obračunski iznos (stupac 2) mogu dodatno ostvariti:

– do 10% iznosa prema računima ispostavljenim za dijagnostičko terapijske postupke utvrđene u članku 41. ove Odluke u Tablici 1.g. (stupac 8)

– 5% iznosa za rad ustrojem po načelu grupne prakse (stupac 9).

Članak 43.b.

U skladu s Tablicom 1.a iz članka 41. ove Odluke doktori medicine ugovoreni u djelatnosti zdravstvene zaštite žena osnovom ugovora sa Zavodom ostvaruju fiksni godišnji iznos sredstava po timu koji se sastoji od godišnjeg iznosa:

– prema broju opredijeljenih osiguranih osoba (stupac 3)

– za uredno izvršavanje ugovora (stupac 4)

– za provođenje preventivnih pregleda/programa (stupac 5)

– naknade za administrativne poslove (stupac 6)

Doktori medicine ugovoreni u djelatnosti zdravstvene zaštite žena u odnosu na godišnji obračunski iznos (stupac 2) mogu dodatno ostvariti:

– do 10% iznosa prema računima ispostavljenim za dijagnostičko terapijske postupke utvrđene u članku 41. ove Odluke u Tablici 1.g. (stupac 8)

– 5% iznosa za rad ustrojem po načelu grupne prakse (stupac 9)

Članak 43.c.

U skladu s Tablicom 1.a iz članka 41. ove Odluke doktori stomatologije ugovoreni u djelatnosti stomatološke zdravstvene zaštite (polivalentne) osnovom ugovora sa Zavodom ostvaruju fiksni godišnji iznos sredstava po timu koji se sastoji od:

– godišnjeg obračunskog iznosa (stupac 2)

– godišnje naknade za administrativne poslove (stupac 6).

Ako prema ugovorenom zatečenom stanju stomatološku zdravstvenu zaštitu (polivalentnu) provodi viši zubar na potonjeg se primjenjuju iznosi srazmjerno umanjeni za 17,80%.«

Članak 3.

U članku 43.d dodaje se novi stavak 3. koji glasi:

»Zavod će najkasnije do 1. svibnja 2009. godine uspostaviti praćenje izvršavanja ugovornih obveza te o utvrđenom mjesečno izviješćivati ugovorne zdravstvne ustanove/ugovorne doktore privatne prakse.«

Članak 4.

U članku 43.e dodaje se novi stavak 5. koji glasi:

»Zavod će najkasnije do 1. svibnja 2009. godine uspostaviti praćenje provođenja preventivnih pregleda te o utvrđenom mjesečno izviješćivati ugovorne zdravstvene ustanove/ugovorne doktore privatne prakse.«

Članak 5.

Članak 43.h mijenja se i glasi:

»Članak 43.h

»Za sva prijeporna pitanja vezana uz uredno izvršavanje ugovornih obveza nadležana je arbitraža iz članka 13. Općih uvjeta.«

Članak 6.

Članak 60.a, mijenja se i glasi:

»Članak 60.a

Plaćanje ugovorene zdravstvene zaštite iz članka 41. Tablice 1.a ove Odluke provodi se u skladu sa sklopljenim dodatkom ugovoru o provođenju primarne zdravstvene zaštite iz obveznog zdravstvenog osiguranja.«

Članak 7.

Članak 60.b, briše se.

Članak 8.

Ova Odluka stupa na snagu danom objave u »Narodnim novinama«.

Klasa: 025-04/09-01/33

Urbroj: 338-01-01-09-1

Zagreb, 27. siječnja 2009.

Predsjednik
Upravnog vijeća Hrvatskog zavoda za zdravstveno osiguranje
Dražen Jurković, dr. med., v. r.

Odluka, NN 14/2009-312